Na podlagi prvega odstavka 7. člena Poslovnika postopka izbora predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 21. 5. 2020:

**S K L E P**

**O ZAČETKU POSTOPKA**

 **IZBORA PREDSTAVNICE OZIROMA PREDSTAVNIKA USTANOVTELJEV**

**V**

**SVET ZAVODA CENTER ZA INFORMIRANJE, SODELOVANJE IN RAZVOJ NEVLADNIH ORGANIZACIJ**

1. **Začne se postopek izbora petihpredstavnic oziroma predstavnikov ustanoviteljev v Svet CNVOS**
2. **Za člana komisije za postopek izbora pri CNVOS imenujem:**
* **Petro Cilenšek, CNVOS,**
* **Veroniko Vodlan CNVOS.**

Obrazložitev:

Na podlagi Akta o ustanovitvi Zavoda center za informiranje, sodelovanje in razvoj nevladnih organizacij ima svet CNVOS pet predstavnikov ustanoviteljev CNVOS. Njihova izvolitev se na podlagi 8. člena Statuta CNVOS izvede ob smiselni uporabi pravil, ki veljajo za imenovanje predstavnikov nevladnih organizacij, v katerem kot volilni upravičenci nastopajo ustanovitelji CNVOS. Ker je dosedanjim predstavnikom ustanoviteljem mandat potekel, se je začel postopek izbora (volitev novih) ob smiselno uporabi Poslovnika postopka izbora predstavnikov nevladnih organizacij

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka